Градиште (Пештани)

Градиште — археолошко наоѓалиште во охридското село Пештани. Претставува каструм (утврден логор) од римско време.

Се наоѓа на мал полуостров на Охридското Езеро, на 2,5 км југозападно од селото. Денес тука делумно е распослан современиот автокамп „Градиште“, а во непосредна близина под возвишението е реконструираната наколна населба Залив на Коските. 

По површината на зарамнетото плато од најнискиот врв, особено на југоисточната страна, се забележуваат основите на темели од одбранбениот бедем, граден од кршен камен и варов малтер, кои денес се реконструирани, вкучувајќи ја влезната порта. 

Ширината на ѕидовите изнесува 1,80 м. Во внатрешноста на тврдината се гледаат остатоци од кули и помали градби, фрагменти од керамички садови, питоси и градежен материјал.

 Поврзано 
 Залив на Коските — наколна населба од бронзеното и раножелезното време
 Старо Село — средновековна населба
 Црквиште — средновековна црква
 Џамиште — средновековна црква

 Наводи